Et i Refsvindinge Sogn beliggende velbygget og indrettet Huus med circa 14 Tdr. Land god Jord, som er ansat for 1 Td. 3 Fdkr. 1/4 Alb. Ager og Engs Hartkorn, saavelsom et komplet Smederedskab for en Grovsmed, kan strax faaes tilkjøbs hos Eieren Markus Beck i Sulkendrup Mølle pr. Nyborg. Nylig har forladt Pressen, Nyt Bidrag til Huusandagt, i en Samling af Prædikener, holdne i St. Knuds Kirke i Odense, Med et lidet Tillæg af nogle Morgen og Aften Bønne i bunden Stiil, oversatte eller omarbeidede af det Tydske. Af J. Paludan Müller, Ridder af Dannebrogen, Stiftsprovst og Sognepræst.
Nyt Bidrag til Huusandagt
Forfatter: J. Paludan Müller
Dato: 1823-01-07